ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 6-ЧМИ / 16.09.2021г.**

ЧАСТИЧНИ ИЗБОРИ ЗА КМЕТ НА КМЕТСТВО СЕЛО ЦЕРОВО НА 03 ОКТОМВРИ 2021Г.

На **16 септември 2021 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

1. **Решение за одобряване на графичния файл с бюлетината за гласуване в частичния избор на 03 октомври 2021г.**
2. **Назначаване на състава на СИК в село Церово**
3. **Писмо от Од на Мвр Благоевград**
4. **Писмо от Община Благоевград**

4. РАЗНИ

**ПРИСЪСТВАТ:**

Мартин Бусаров, Йордан Симонски, Вилислав Балев, Милена Велкова, Мустафа Сирачки, Владимир Вачев, Елеонора Атанасова*;*Стоян Терзийски , Александра Стоянова, Светослава Терзиянова-Михайлова; Елена Панчева, Биляна Петачка, *Илия Милев.*

**ОТСЪСТВАЩИ** : няма

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, заседание на ОИК, в изборен период.

Виждам че имаме кворум, даже всички сме тук.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 13 члена на ОИК , 13 са «ЗА», «ПРОТИВ» няма.

**По І(първа) точка от дневния ред:**

Докладвам следното:

По електронната ни поща се е получило писмо от колегите от ЦИК, писмото е в смисъл, че следва да се логнем на сайта на Демакс, и да прегледаме подготвения файл - бюлетината ни за село Церово. АКо всичко е наред, следва да одобрим образеца на бюлетина за гласуването в частичния избор за кмет на кметство Церовона 03 октомври 2021г.

Писмото е заведено в нашия входящ регистър днес, няма пречка да пристъпим към преглед и съответно одобрение на графичния файл- образец на бюлетината.

\*следва изпринтирване на образец на бюлетината и подписване на лицевата страна на образеца от членовете на ОИК.

М.Бусаров:

Колеги, предлагам ви следния проект на решение:

РЕШЕНИЕ  
№ 16-ЧМИ  
Благоевград, 16.09.2021

ОТНОСНО: Одобряване на графичния файл с образец на бюлетината за гласуване в изборите за кмет на кметство село Церово, община Благоевград , в частичния избор за кмет на кметство на 03 октомври 2021г., в едномандатен изборен район 010378464.

В Общинската  избирателна комисия  Благоевград е постъпило  писмо  от ЦИК с техен изх. № ЧМИ-15-90/16.09.2021 г.,  заведено съответно с вх.№ 808-ЧМИ/16.09.2021г.   във входящия регистър на ОИК.

Общинската избирателна комисия  Благоевград разгледа графичния файл с образец на бюлетината за гласуване в изборите за ****кмет на кметство Церово**** в община Благоевград , в частичния избор за кмет на кметство Церово на 03 октомври 2021г., в едномандатен изборен район 010378464, както и необходимия тираж за отпечатване на бюлетината за нормалното провеждане на изборния процес.

Водена от горното и на основание чл.87, ал.1, т.9 от ИК  във връзка с Решение N:1823-МИ от 09.06.2020г. на ЦИК  при спазване на законоустановения кворум, Общинската  избирателна комисия Благоевград

РЕШИ:

І. Одобрява графичния файл с образец на бюлетината за гласуване в изборите за ****кмет на кметство Церово**** в община Благоевград , в частичния избор за кмет на кметство на 03 октомври 2021г., в едномандатен изборен район 010378464,  съгласно Образец неразделна част от настоящото решение.

ІІ. Одобрява тиража за отпечатване на бюлетините за гласуване в изборите за ****кмет на кметство Церово**** в община Благоевград , в частичния избор за кмет на кметство на 03 октомври 2021г., в едномандатен изборен район 010378464.

Одобряването на графичния файл с образец на бюлетината за гласуване изборите за ****кмет на кметство Церово**** в община Благоевград , в частичния избор за кмет на кметство на 03 октомври 2021г., в едномандатен изборен район 010378464 да се удостовери чрез електронния подпис, издаден на ОИК 0103 Благоевград.

Решението подлежи на обжалване пред Централната избирателна комисия в тридневен срок от обявяването му.

Моля гласуваме:

При проведеното гласуване “ЗА” гласуват 13члена на ОИК,”ПРОТИВ” няма.

 Решението бе взето единодушно в 18.20 часа.

**По 2 (втора) точка от дневния ред:**

М.Бусаров:

КОлеги моля да се средоточим върху следния казус:

Знаете, че произнесохме решение 8-чми /07.09.2021г. с което в хипотезата на чл.85,ал.4 ИК постановихме решение за отхвърляне на проекта за назначаване на състав на СИК в Церово.

Изпратихме преписката по това решение на ЦИК, междувременно една от участвалите в консултациите фомрации - Коалиция БСП за България, е депозирала в ЦИК и жалба срещу нашето решение.

В резултат, след проведено заседание на ЦИК, решение 8-чми/07.09.2021г. е отменено и сме получили отново преписката за състав на СИК 010300120 в село Церово, за частичния избор на 03 октомври 2021г. със задължителни указания за назначаване на съставана секцията.

ЦИК е произнесла решение 536-ми / 14.09.2021г., запознати сте всички със съдържанието му.

Отново да се върнем към преписката , която имаме по повод на днешното обсъждане.

Към преписката са налични следните документи - Предложения на партиите и коалициите от партии за ръководство на СИК;- Документи, съгласно чл.91, ал.4, т.2 и т.3 от ИК, удостоверяващи пълномощията на участниците в консултациите;- Протокол от проведените консултации и квотно разпределение на местата в ръководството в СИК;- Копие от съобщението за датата, часа и мястото на провеждане на консултациите и начина на оповестяване.На консултациите са участвали представители на следните политически партии и коалиции:- Коалиция „ГЕРБ – СДС“- ПП „ИМА ТАКЪВ НАРОД“- ПП „ДВИЖЕНИЕ ЗА ПРАВА И СВОБОДИ“- Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“- Коалиция „ИЗПРАВИ СЕ! МУТРИ ВЪН!“.

Към преписката следва да се допълни и възражение , по повод на провелите се консълтации от КП БСП за България. Както знаете, въпросното възражение не бе част от преписката , която разгледахме и с която произнесохме решение 8-чми/07.09.2021г. Не знам по каква причина се появи в ОИК дни след консултациите.

Както вече разбрахме, на консултациите не се явява представител на Коалиция „БСП за БЪЛГАРИЯ“, като от името на коалицията е депозирано предложение, по телефона, с имена на член на СИК, т.е. коментирано е както позиция , така и име. А на същата дата - 01.09.2021г. предложението на БСП за България е депозирано и писмено, видно от входящия номер от регистъра на общинска администрация. Т.е. към 01.09.2021г.е имало валидно предложение с позиция и имена на члена от квотата им.

Като ОИК следва да преценим материалите по препискатаи да решим в коя хипотеза сме. Съгласно чл.91,ал.11 или чл.91,ал.12 от ИК?

МОля да се включите с ваши предложения за решение.

Илия Милев:

Колеги, взимам думата ,тъй като и миналия път обърнах внимание, а и председателя разясни, че имаме валидно предложение от КП БСП за България, направено е за консултъациите и няма спор дали БСП за България участват в тези консултации.

На второ място, смятам, че няма съгласие по предложения състав на СИК Церово - нали това е въпроса - няма съгласие защото няма подписан протокол от коалицията, следователно коалицията БСП за България не е съгласна с така предложения състав и ръководство - т.е. не е съгласна да има член.

А вече ако решим , че сме в хипотеза на несъгласие по 11 алиеня на 91 от ИК, ще предложа и проект за решение.

Йордан Симонски:

Колеги, действително, няма съгласие и се присъединявам към казаното от колегата Милев. БСП за БЪлгария иска секретар, а не член, и затов не е съгласна с резултата от консултациите. Така мисля аз.

Мартин Бусаров :

Явно имаме вече изразено становище, че следва да разглеждаме преписката и да счетем, че сме в хипотезата на непостигнато съгласие от участвалите в консултациите.

Има ли противно мнение?

Милена Велкова :

Колеги аз смятам , че изобщо не може да става дума за несъгласие, вижте, участвали са присъствено всички без БСП. И БСП няма как да участва, тъй като не са били представлявани физически на тези консултации. Всички без БСП за България са постигнали съгласие, смятам , че след като не се е явил представител, ще се съобразява с мнението на останалите. Моля да назначим СИК в Церово при постигнато съгласие, по чл.91,ал.11 от ИК, и при наличните документи в преписката. Смятам , че ЦИК именно това ни казва в своето решение.

Светослава Терзиянова – Михайлова:

Колеги, и аз искам да обърна внимание, че следва да изясним първо БСП участват ли в консултациите, или не.

Мартин Бусаров:

Колеги, аз също мисля, че тук трябва да подходим по следния начин:

1. Кои са участници в тези консултации? Аз смятам , че след като имаме 6 субекта за 6 позиции, и сме получили 6 имена като резултат, то безспорно имаме участник в консултациите - БСП за България.
2. Има ли съгласие между тези 6 субекта?

Протокола от консултациите е подписан от 5 субекта, а 1 не го е подписал - не е подписан именно от БСП за България. Това ясно означава едно единствено - липсва съгласие по състав и ръководство - липсва съгласие по разпределение на ръководните позиции, при предложения от ДБ-обединение и БСП за България за секретар.

Следва да преценим , съгласно правомощията ни, вхипотезата на чл.91.ал.12 ИК - да назначим тази СИК , било с предложение на ДБ-обединение или с предложение на БСП за България.

Моля за проект за решение.

М.Велкова:

Предлагам да назначим СИК , в хипотезата на чл91,ал.11, по предложение на кмета, със секретар от ДБ-обединение, а член за БСП за България.   
М.Бусаров :

Други проекти има ли?

Илия Милев:

Предлагам да назначим СИК в хипотезата на чл,91,ал.12 ИК , като назначим предложения от БСП за БЪлгария за секретар, а този на ДБ-обединение за член.

М.Бусаров:

Други има ли?

Елена Панчева:

Предлагам да назначим по 91.ал.12, несъгласие, но секретар да бъде от ДБ-обединение, а член да си дадем на БСП за България.

М.Бусаров:

Колеги подлагам на гласуване по реда на предложенията.

Който е съгласен да назначим , в хипотеза на съгласие, с поименен състав, така както е даден от кмета в протокола от консултациите, Председател за ИТН, зам.председател за Герб-Сдс, секретар за ДБ-0бединение, и членове за БСП за България, ДПС, Изправи се , Мутри вън!

Моля гласуваме.

При проведеното гласуване “ЗА” гласуват Милена Велкояа и Стоян Терзийски.

“ПРОТИВ” гласуват : Мартин Бусаров, Елена ПАнчева, Биляна Петачка, Илия МИлев, Елеонора атанасова, Александра Стоянова, Йордан СИмонски, Светослва Терзиянова - Михайлова, владимир вачев,Мустафа сирачки , вилислав балев.

М.Бусаров: Не се приема това решение. Моля следващия проект.

Предлагам да вземем следното

По точка 2:

Мартин Бусаров:

Предлагам да вземем следното

РЕШЕНИЕ  
№ 17-ЧМИ  
Благоевград, 16.09.2021

ОТНОСНО: назначаване на секционнa избирателнa комисия за произвеждане на частичния избор за кмет на кметство село Церово, община Благоевград , насрочен на 03 октомври 2021 г.

Със свое Решение 8-ЧМИ/07.09.2021г. ОИК Благоевград се е произнесла по назначаване на СИК в село Церово,  в хипотезата на чл. чл.87,ал.1,т.1 във връзка с чл.85,ал.4 от Изборния кодекс, според нормата на която, е постановила решение за отхвърляне по смисъла на чл. 85, ал. 4, изр. второ от Изборния кодекс.

Със свое Решение 536-МИ / 14.09.2021г. ЦИК е отменила Решение  8-ЧМИ/07.09.2021 г. на Общинска избирателна комисия – Благоевград, постановено в хипотеза на отхвърляне по чл. 85, ал. 4 ИК и върнала  преписката на ОИК – Благоевград, за ново произнасяне съобразно задължителните указания в мотивите на цитираното решение, относимите решения на ЦИК и в съответствие с императивната разпоредба на чл. 91, ал. 1 ИК.

На свое заседание на 16.09.2021г. ОИК Благоевград разгледа отново административната преписка, съдържаща се в  писмо от Кмета на Община Благоевград,  заведено с вх.№ 790-чми/03.09.2021г. във входящия регистър на ОИК Благоевград, както и върнатата от ЦИК .съгласно Решение 536-МИ / 14.09.2021г.

Към преписката са приложени следните  документи:

- Предложения на партиите и коалициите от партии за ръководство на СИК;

- Документи, съгласно чл.91, ал.4, т.2 и т.3 от ИК, удостоверяващи пълномощията на участниците в консултациите;

- Протокол от проведените консултации и квотно разпределение на местата в ръководството в СИК;

- Копие от съобщението за датата, часа и мястото на провеждане на консултациите и начина на оповестяване.

-писмено възражение от Коалиция „БСП за БЪЛГАРИЯ“

ОИК Благоевград съобрази, че на консултациите са участвали представители на следните политически партии и коалиции:

- Коалиция „ГЕРБ – СДС“

- ПП „ИМА ТАКЪВ НАРОД“

- ПП „ДВИЖЕНИЕ ЗА ПРАВА И СВОБОДИ“

- Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“

- Коалиция „ИЗПРАВИ СЕ! МУТРИ ВЪН!“

Не се явява представител на Коалиция „БСП за БЪЛГАРИЯ“, като от името на коалицията е депозирано предложение, по телефона, с имена на член на СИК, като предложение в входирано и писмено на дата 01.09.2021г. в деловодството на общинска администрация.

Горното означава, че Коалиция „БСП за БЪЛГАРИЯ“ също е участник в проведените консултации, валидно е депозирала свое предложение за участие в състава на СИК в село Церово – а именно посочила е позицията „секретар“ и е посочила три имена на предложения за секретар на СИК село Церово.

При консултациите, съгласно подадените предложения от присъствалите партии и коалиции от партии  е предложено разпределение по отношение на ръководните места и разпределението на членовете в ръководството на СИК от квотите на Коалиция „ГЕРБ – СДС“, ПП „ИМА ТАКЪВ НАРОД“,   ПП „ДВИЖЕНИЕ ЗА ПРАВА И СВОБОДИ“, Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“, Коалиция „ИЗПРАВИ СЕ! МУТРИ ВЪН!“. Не е взето в предвид така направеното предложение от квотата на Коалиция „БСП за БЪЛГАРИЯ“, като за представителя на коалицията е определена позицията член в СИК, а не поисканата позиция „секретар“.

Последвало е възражение от коалиция „БСП за България“, подадено чрез кмета на община Благоевград до ОИК – Благоевград. Възражението е входирано в деловодството на община Благоевград под № 69-00-1153/03.09.2021 г., препратено е на ОИК – Благоевград, на 07.09.2021 г и е входирано в ОИК –Благоевград, под № 796-ЧМИ на 08.09.2021 г.

Във възражението се застъпва становище,че позицията „секретар“ в СИК село Церово следва да се даде на коалиция „БСП за България“,като предложения за секретар бъде назначен от ОИК. Изразява се несъгласие с резултата от проведените консултации.

Следва да се отбележи, че протокола от проведените на 01.09.2021г. консултации за състава на СИК село Церово не е подписан от представител на коалиция „БСП за България“,което означава, че липсва съгласие по така обективираното в протокола, съответно липсва съгласие с резултата от проведените консултации.

Предвид горното и на основание чл.87, ал.1,т.5 във връзка с чл. 89, ал.1, във връзка с чл. 91, ал.12  и във връзка с чл.464,т.9  от Изборния кодекс и във връзка с Решение N:502-МИ/ 24.08.2021 на ЦИК ,както и при спазване на указанията в Решение 536-МИ / 14.09.2021г. на ЦИК,  при спазване на законоустановения кворум, Общинската  избирателна комисия-Благоевград

****РЕШИ:****

1. Назначава съставът на секционна избирателна комисия с единен номер 010300 120 в населено място село Церово,  Община Благоевград , както следва :

|  |  |  |
| --- | --- | --- |
| Длъжност | Три имена | Партия/ коалиция |
| Председател | Райчо Благов Тачов | ПП "Има такъв народ" |
| Зам.председател | Валя Руменова Димитрова | Коалиция "ГЕРБ–СДС" |
| Секретар | Александър Светославов Мановски | Коалиция "БСП за България" |
| Член | Владислав Димитров Христов | Коалиция "демократична България - обединение" |
| Член | Искра Росенова Муева | ПП ДПС |
| Член | Искра Альошова Метева | Коалиция "Изправи се! Мутри вън! |

На назначените членове на СИК да се издаде Удостоверение.

Решението подлежи на обжалване пред Централната избирателна комисия в тридневен срок от обявяването.

При проведеното гласуване „ЗА“ гласуват 11 членове на ОИК:Мартин Бусаров, Елена ПАнчева, Биляна Петачка, Илия МИлев, Елеонора атанасова, Александра Стоянова, Йордан СИмонски, Светослва Терзиянова - Михайлова, владимир вачев,Мустафа сирачки , вилислав балев. ,

ПРОТИВ гласуват Милена Велкова и Стоян Терзийски.

Решението беше взето в 18:45 часа.

ТОЧКА3 от дневния ред:

М.Бусаров:

Докладва постъпило писмо от ОД на МВР , искат ни информация , която да дадем на 2 РУ, в чиято територия е село Церово, искат инфо за регистрираните кандидати с лични данни. Предлагам с протоколно решение 1/16.09.2021г. да одобрим изпращане на писмо с данните, председател и секретар подписваме и пращаме?

МОля.

Протколно решение 1/16.09.2021г. е взето с 13 “ЗА” , против няма.

По точка 4 от дневния ред:

М.БУсаров:

Колеги имаме писмо от общинска администрация, към което има искане за представяне на документи по ДП на од на мвр, и имена за контакт със разследващия полицай. Искат от ОИК да отвори помещение, да извади книжа, и да ги предаде на ОД на МВР, по преписката за разследване.

Обаче, без да съм груб, първо ОИК не съхранява книжа от 2019г. местни избори, второ реда е друг - компетентна да намери книжата и по-скоро да осигури достъп до тях в именно общинска администрация. Има си назнчена комисия , която осъществява достъп, или ще си назначат такава сега. Това първо, по-важното, е че в писмото не се споменава за коя секция от 147 мисля бяха, през 2019г. искат инфо и книжа от чувала. Има данни за лице, регистрирано като застъпник, иска се решение за разпределяне на функции в изборния ден , но не се казва от коя СИК. ИСка се декларация.

Предлагам с протоколно решение 2/16.09.2021г. да одобрим писмо до разследващия полицай, да му кажем че без номер на СИК , няма как да намерим искана информация, и писмо до общинска администрация, до секретаря, да направи необходимото за комисия , за ден за отваряне на помещението, за намиране на чувала на СИК, за изваждане на документи, да си следят решение на ЦИК за достъпа след изборите 2019г.

МОля.

Протколно решение 2/16.09.2021г. е взето с 13 “ЗА” , против няма.

Точка РАЗНИ:

0Колеги моля графика за дежурства да попълним.

\*бяха обсъдени организационни въпроси.

Следващо заседание на ОИК 0103 Благоевград – 21.09.2021г. за допълване на решение относно броя на членовете на СИК за поставени под карантина.

Колеги, благодаря за присъствието на всеки.

А с и това закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки